Tekið verður upp nýtt fyrirkomulag móttöku á endurvinnslustöðvum í Fjallabyggð eftir áramótin , í þeim tilgangi að auka flokkun og draga úr kostnaði við urðun . Í upphafi árs er úthlutað einu klippikorti á íbúð ( 16 klipp , 4 m 3 ) og sumarhús ( 8 klipp , 2 m 3 ) sem afhent eru í Ráðhúsi Fjallabyggðar á Siglufirði og bókasafninu í Ólafsfirði . Notendur þurfa að framvísa klippikortinu til að komast inn á endurvinnslustöðvar í Fjallabyggð . Leigjendur verða að nálgast kortin hjá leigusala eða kaupa sér kort . Klippt verður fyrir gjaldskyldan úrgang á meðan tekið verður á móti ógjaldskyldum úrgangi án greiðslu . Skylt er að hafa klippikortið meðferðis þegar farið er á endurvinnslustöðina hvort sem um gjaldskyldan eða ógjaldskyldan varning er að ræða . Hvert klipp er upp á 0,25 m 3 sem samsvarar 240 ltr. heimilistunnu . Ef kort klárast er hægt að kaupa aukakort á kr. 12.300 , - . Rekstraraðilar geta keypt klippikort í Ráðhúsi Fjallabyggðar á Siglufirði og bókasafninu í Ólafsfirði á kr. 29.900 , - sem inniheldur 16 klipp fyrir 0,25 m 3 eða samtals 4 m 3 .